Document ID: /roh_data/filtered/fineweb-2-filterrobots_roh.jsonl.gz/24537

L'uffizi federal per sanadad vegnia a preschentar en il decurs da l'onn ina glista d'operaziuns che las cassas da malsauns pajan per regla be, sch'ellas vegnan fatgas ambulant, scriva la gasetta NZZ da la dumengia.
Co che quella glista vegn a vesair ora en detagl è anc avert. Pertutgadas pudessan però per exempel esser operaziuns d'avainas grossas, ruttadiras da las eglias u operaziuns da las glondas.
Operaziuns ambulantas èn per il sistem pli bunmartgadas, ils Svizzers fan dentant memia pauc savens diever da quai. La Confederaziun vul uschia evitar che mintga chantun preschenta singul uschia ina glista, sco quai che Turitg e Lucerna hajan gia annunzià.
RR novitads 08:00